2022.06.16.

**Танилцуулга**

“**Дугуйт тээврийн хэрэгслүүд, тэдгээрт суурилуулан ашиглаж болох тоног төхөөрөмж, эд ангид зориулсан НҮБ-ын уялдуулан тохируулсан**

**техникийн дүрмийг хэрэглэх болон НҮБ-ын эдгээр дүрэмд үндэслэн**

**олгосон баталгааг харилцан хүлээн зөвшөөрөх нөхцөлийн тухай**

**хэлэлцээр (1958)”-ийн тухай**

Олон улсын хэмжээнд, Нэгдсэн Үндэстний Байгууллага (НҮБ)-ын Ерөнхий Ассамблейн дээд хэмжээний 70 дугаар чуулганаар “Эх дэлхийгээ өөрчлөх нь: Тогтвортой хөгжлийн хөтөлбөр-2030”-ийг хэлэлцэн баталж, “Тогтвортой дэд бүтэц, үйлдвэрлэл, инновацийг дэмжих” зорилтыг дэвшүүлсэн. Тус зорилтод улс орнууд тээврийн нэгдсэн сүлжээг өргөжүүлэн хөгжүүлэх, тээврийн үйлчилгээг аюулгүй, шуурхай, тав тухтай, хүрээлэн буй орчинд сөрөг нөлөөгүй хөгжүүлэхээр төлөвлөсөн.

Швед Улсын Стокгольм хотноо 2020 онд зохион байгуулагдсан Сайд нарын гуравдугаар хуралдаанаар дэлхий дахинд зарлан тунхагласан “Стокгольмын тунхаглал”-ийн “Замын хөдөлгөөний аюулгүй байдлыг хангах дэлхийн зорилтууд 2030”-д тусгасан12 зорилтын 2 дахь зорилтод “2030 он гэхэд бүх улс орнууд замын хөдөлгөөний аюулгүй байдалтай холбоотой НҮБ-ын нэг буюу хэд хэдэн гол хууль эрх зүйн бичиг баримтыг хүлээн зөвшөөрч, нэгдэнэ” гэж, мөн 5 дахь зорилтод “2030 он гэхэд 100 хувь шинэ автомашин (үйлдвэрлэсэн, худалдагдсан, импортолсон) болон ашиглагдсан автомашинууд нь НҮБ-ын техникийн зохицуулалтууд, Дэлхийн техникийн зохицуулалт болон эдгээр бичиг баримттай нийцэхүйц үндэсний шаардлагууд зэрэг өндөр чанарын аюулгүй байдлын техникийн стандартуудад нийцсэн байна” гэж автотээврийн салбарын хөгжилд нийцсэн 2 гол зорилт багтсан юм.

Олон улсын хэмжээнд тавигдаж буй эдгээр зорилтыг хэрэгжүүлэх ажлын хүрээнд тус яамнаас НҮБ-ын тээврийн хэрэгслийн аюулгүй байдал, ашиглалт, худалдаа, импорт, үйлдвэрлэлт болон тээврийн хэрэгслийн жолоочийн ажил амралтын горим, аюултай ачаа тээвэр, түргэн муудах хүнсний бүтээгдэхүүний тээвэрлэлтийн олон улсын гэрээнд нэгдэн орохоор ажиллаж байна.

Үүний нэг нь “Дугуйт тээврийн хэрэгслүүд, тэдгээрт суурилуулан ашиглаж болох тоног төхөөрөмж, эд ангид зориулсан НҮБ-ын уялдуулан тохируулсан техникийн дүрмийг хэрэглэх болон НҮБ-ын эдгээр дүрэмд үндэслэн олгосон баталгааг харилцан хүлээн зөвшөөрөх нөхцөлийн тухай хэлэлцээр (1958)” болно.

Энэхүү хэлэлцээр нь 1958 оны гурван сарын 20-ны өдөр байгуулагдаж, 1959 оны зургаан сарын 20-ны өдрөөс эхлэн хүчин төгөлдөр болсон. Хэлэлцээрт 1968 оны 11 сарын 10-ны өдөр нэмэлт, өөрчлөлт оруулсан бөгөөд 1995 оны 10 сарын 16-ны өдөр дахин хянагдсан. Үүнээс хойш уг хэлэлцээр нь 2017 оны 10 дугаар сарын 20-ны өдөр шинэчлэгдсэн.

Энэхүү 1958 оны хэлэлцээрээр шинэ механикжсан тээврийн хэрэгсэл болон механикжсан тээврийн хэрэгслийн тоног төхөөрөмжийн тухайд ижил төрлийн шаардлагыг тогтоох, мөн энэ хэлэлцээрт хавсаргасан НҮБ-ын техникийн зохицуулалтуудыг харилцан хүлээн зөвшөөрөх асуудлыг зохицуулсан.

Хэлэлцээрийн зорилго нь сорилын заалтуудыг гүйцэтгэхэд чиглэсэн нэгдсэн загвар, захиргааны үйл ажиллагааны албан ёсны баталгаа бүхий, тохиролцогч талуудаас үйлдвэрлэл нь тохирч байгаа болон харилцан хүлээн зөвшөөрч байгаа тухайд гаргасан албан ёсны баталгаа бүхий НҮБ-ын олон улсын зохицуулалтыг бүрдүүлэх эрх зүйн болон захиргааны үндсийг хангадаг.

Хэлэлцээрт нэгдэхдээ хэлэлцэн тохиролцогч талууд хэлэлцээрт хавсаргасан НҮБ-ын техникийн зохицуулалтыг бүхэлд нь авч хэрэглэх үүрэг хүлээхгүй бөгөөд, хэрэв шаардлагатай байгаа бол өөрийнхөө хэрэглэхийг хүссэн заалтуудыг сонгон авч хэрэглэж болно.

Үндсэн хэлэлцээрийн 2017 онд шинэчлэн боловсруулагдсан сүүлийн хувилбар нь удиртгал хэсэг, 16 зүйл, нэмэлт 1 хавсралтаас бүрдэж байна. Уг хавсралтад захиргааны хорооны бүтэц, үйл ажиллагааны дүрэм, захиргааны болон үйл ажиллагааны заалтын 8 хавсралтыг тусгасан байна.

Хэлэлцээрийн шинэ хувилбарт үйл ажиллагааны заалтын 8 хавсралтыг нарийвчлан оруулсан байна. Нэгт, бүтээгдэхүүний үйлдвэрлэлийн тохирлын журам, хоёрт, техникийн үйлчилгээний байгууллагын үнэлгээ, томилгоо болон мэдэгдэл, гуравт, НҮБ-ын загварын баталгааны журам, дөрөвт, НҮБ-ын загварын баталгааг дугаарлах, тавд, баталгааны баримт бичгийг түгээх, зургаад, НҮБ-ын дүрмийн дагуу олгох загварын баталгаа болон НҮБ-ын дүрмийг хэрэглэхтэй холбоотой тайлбарын асуудлыг шийдвэрлэх журам, долоод, шинэ технологитой холбоотой шаардлагаас чөлөөлөх баталгааны журам, наймд, виртуал туршилтын аргын ерөнхий нөхцлийг тус тус тусгасан байна.

Одоогоор 1958 оны энэхүү хэлэлцээрт 50 хэлэлцэн тохиролцогч тал оролцдог бөгөөд түүний хавсралтад НҮБ-ын 145 техникийн дүрэм багтдаг. НҮБ-ын техникийн дүрэм нь техникийн дэвшилттэй зэрэгцэн өөрчлөгддөг бөгөөд хэрэв шаардлагатай бол Хэлэлцэн тохиролцогч талуудын техникийн болон улс төрийн зөвлөмж, шинжлэх ухааны мэдлэг болон технологийн дэвшлийг харгалзан шинэчлэгддэж байдаг.

Хэлэлцээрийн хавсралт болох 145 техникийн дүрэмд дор дурдсан асуудлууд тусгагдсан байдаг. Үүнд:

*Дугуйт тээврийн хэрэгсэл түүний эд анги, нэмэлт тоног төхөөрөмжийн*

а/ Зураг төсөл зохиох;

б/ үйлдвэрлэх;

в/ баталгаажуулах;

г/ ашиглах;

д/ аюулгүй байдал /идэвхтэй, идэвхгүй, экологийн, замын хөдөлгөөний аюулгүй байдал/ зэрэг нь тусгагдсан.

***Энэхүү хэлэлцээрт нэгдэн орсноор дараах ач холбогдолтой:***

* Дугуйт тээврийн хэрэгсэл болон түүн дээр суурилуулан ашиглах боломжтой тоног төхөөрөмж, эд ангийг олон улсад тавигдаж буй хийцийн, аюулгүй байдлын болон ашиглалтын бүхий л цогц шаардлагын дагуу үйлдвэрлэж, улмаар экспортлох боломж үүснэ.
* Монгол Улсад үйлдвэрлэсэн дугуйт тээврийн хэрэгсэл болон түүн дээр суурилуулан ашиглах боломжтой тоног төхөөрөмж, эд ангийг энэхүү хэлэлцээрт нэгдэн орсон гишүүн орон, ажиглагч болон зөвлөх гишүүнчлэлтэй орнууд бүрэн дүүрэн хүлээн зөвшөөрнө.
* Бусад оронд үйлдвэрлэсэн дугуйт тээврийн хэрэгсэл болон түүн дээр суурилуулан ашиглах боломжтой тоног төхөөрөмж, эд ангийг өөрийн улсад ашиглах нөхцлийг хөнгөвчлөх боломж бүрдэнэ.
* Бусад улс оронд үйлдвэрлэн гаргасан дугуйт тээврийн хэрэгсэл болон түүн дээр суурилуулан ашиглах боломжтой тоног төхөөрөмж, эд ангийг хяналт тавих, тэдгээрт үүссэн доголдол, гэмтэл үүссэн, стандарт болон зохицуулалтаар тавигдсан шаардлагад нийцээгүй, мөн үйлдвэрлэгчийн мэдээлсэн үзүүлэлтэнд тохирохгүй байх нөхцөлд, тэр тухайгаа бүрэн эрхийнхээ дагуу тогтоох, мэдэгдэх, мэдэгдлээ хамгаалах, өөрийгөө гэрчилгээжүүлэх чадамжтай байгууллагыг байгуулах боломж үүснэ.
* Хэлэлцээрийн дагуу хийгдэж байгаа бүхий л үйл ажиллагаанд оролцож, өөрийн гишүүнчлэлийн хүрээнд зохицуулалт, журманд өөрчлөлт оруулахаар санал өгөх, зарим саналаас татгалзах эрх үүснэ.
* Шинэ техник технологийн хөгжлөөс хамаарч өөрчлөгдөж байгаа техникийн дүрэм, шаардлага зэргийн талаарх мэдээллээр түргэн шуурхай хангагдана.

**Зураг 1. Монгол Улсын 2030 он хүртэлх автотээврийн салбарын эрх зүйн орчны шинэчлэлийн төлөв**

***Тээврийн хэрэгслийн Техникийн зохицуулалтыг харилцан хүлээн зөвшөөрөх Дэлхийн форум (World Forum for Harmonization of Vehicle Regulations (WP.29)-ийн талаар:***

Тээврийн хэрэгслийн Техникийн зохицуулалтыг харилцан хүлээн зөвшөөрөх Дэлхийн форум (World Forum for Harmonization of Vehicle Regulations (WP.29) нь өнгөрсөн 50 жилийн хугацаанд дэлхийн нийтийг хамарсан өөрийн оролцогчид ялангуяа тээврийн хэрэгсэл үйлдвэрлэгч орнуудтай хамтран дэлхий нийтэд дагаж мөрдөх тээврийн хэрэгслийн зохицуулалтыг нэгдсэн байдлаар гаргаж, танилцуулж ирсэн.

Дэлхий нийтийг хамарсан тээврийн хэрэгслийн нэгдсэн зохицуулалт нь “хөдөлгөөний аюулгүй байдал”, “хүрээлэн буй орчны хамгаалалт” болон “худалдаа”-ны үйл ажиллагааг зохицуулахад чухал ач холбогдолтой юм.

WP.29 нь тусгай эрх, үүргийг хүлээсэн, НҮБ-ын бүтцийн нэгжид хамаардаг байнгын ажиллагаатай ажлын хэсэг юм. Энэхүү ажлын хэсэг нь механикжсан тээврийн хэрэгслийн техникийн зохицуулалтын талаар нээлттэй хэлэлцүүлгийг хийх боломжийг олгох дэлхийн форум хэлбэрээр үйл ажиллагаагаа явуулдаг.

НҮБ-ын аливаа гишүүн улсууд болон НҮБ-аас гишүүн улсуудаас байгуулагдсан бүс нутгийн эдийн засгийн хамтын ажиллагааны байгууллагууд Дэлхийн форумын бүх үйл ажиллагаанд оролцож болох ба эндээс батлагдсан тээврийн хэрэгслийн талаарх гэрээ, хэлэлцээрийн хэлэлцэн тохиролцогч тал болж болно. Дэлхийн форум албан ёсоор жилд 3 удаа хуралддаг ба албан бус ажлын хэсгүүд шийдвэрлэх шаардлагатай, эсвэл тусгай мэргэжил шаардагдах асуудлуудыг хариуцдаг.

Дэлхийн форумын дор дуу чимээний Ажлын хэсэг (GRB), гэрэлтүүлэг ба дуут дохионы Ажлын хэсэг (GRE), Энерги ба агаар, орчны бохирдлын Ажлын хэсэг (GRPE), Аюулгүй байдлын ерөнхий нөхцлүүдийн Ажлын хэсэг (GRSG), Идэвхгүй аюулгүй байдлын Ажлын хэсэг (GRGP), Автомат/автоматжсан ба холбох тээврийн хэрэгслийн (*Automated/Autonomous and Connected Vehicles*) Ажлын хэсэг (GRVA), Тоормос ба хурдны хайрцгийн Ажлын хэсэг (GRRF) болон албан бус ажлын хэсгүүдтус тус ажилладаг.

Дэлхийн форумын хамгийн чухал үйл ажиллагаа нь “Механикжсан тээврийн хэрэгслийн талаарх” НҮБ-ийн олон улсын 3 гэрээг удирдан, зохицуулах явдал юм.

* 1958-03-20-ны өдрийн “Дугуйт тээврийн хэрэгслүүд, тэдгээрт суурилуулан ашиглаж болох тоног төхөөрөмж, эд ангид зориулсан нүб-ын уялдуулан тохируулсан техникийн дүрмийг хэрэглэх болон НҮБ-ын эдгээр дүрэмд үндэслэн олгосон баталгааг харилцан хүлээн зөвшөөрөх нөхцөлийн тухай хэлэлцээр”;E/ECE/324 - E/ECE/TRANS/505/Rev.2 - October 1995 - E,F,R
  + 145 техникийн зохицуулалтыг хавсаргасан - E,F,R
  + [TRANS/WP.29/343/Rev.20](http://www.unece.org/?id=25980)
* 1998-06-25-ны өдрийн “Дугуйт тээврийн хэрэгсэлд ашиглах/тоноглох эд анги, тоног төхөөрөмж болон дугуйт тээврийн хэрэгслийн дэлхийн техникийн зохицуулалтыг хийхтэй холбоотой хэлэлцээр”;ECE/TRANS/132; Олон улсад бүртгэгдсэн: ECE/TRANS/180 & Add1-12
  + 12 техникийн зохицуулалтыг хавсаргасан.
* 1997-11-13-ны өдрийн “Дугуйт тээврийн хэрэгслийн техникийн хяналтын байнгын үзлэг явуулах нөхцлийг батлах ба энэхүү шалгалтыг харилцан хүлээн зөвшөөрөх тухай хэлэлцээр”;ECE/RCTE/CONF/4.

**1958 оны хэлэлцээрт оролцогч талууд**

Дугуйт тээврийн хэрэгслүүд, тэдгээрт суурилуулан ашиглаж болох тоног төхөөрөмж, эд ангид зориулсан нүб-ын уялдуулан тохируулсан техникийн дүрмийг хэрэглэх болон НҮБ-ын эдгээр дүрэмд үндэслэн олгосон баталгааг харилцан хүлээн зөвшөөрөх нөхцөлийн тухай

(Е/ЕСЕ/324-Е/ЕСЕ/ТКАК8/505/Кеу.2)

Хүчин төгөлдөр болсон огноо: Анхны хувилбар: 1959 оны 6 сарын 20

1 удаа хянасан: 1967 оны 11 сарын 10

2 удаа хянасан: 1995 оны 10 сарын 16

3 удаа хянасан: 2017 оны 10 сарын 17

|  |  |  |
| --- | --- | --- |
| *ЕЭЗК-ийн тэмдэглэгээ* | *Хэлэлцэн тохиролцогч талууд* | *Нэгдсэн огноо* |
| Е 1 | Герман[[1]](#footnote-1) | 1966 оны 1 сарын 28 |
| Е 2 | Франц | 1959 оны 6 сарын 20 |
| Е 3 | Итал | 1963 оны 4 сарын 26 |
| Е 4 | Нидерланд | 1960 оны 8 сарын 29 |
| Е 5 | Швец | 1959 оны 6 сарын 20 |
| Е 6 | Бельги | 1959 оны 9 сарын 5 |
| Е 7 | Унгар | 1960 оны 7 сарын 2 |
| Е 8 | БН Чех улс[[2]](#footnote-2) | 1993 оны 1 сарын 1 |
| Е 9 | Испан | 1961 оны 10 сарын 10 |
| Е 10 | Серби[[3]](#footnote-3) | 2001 оны 3 сарын12 |
| Е 11 | Нэгдсэн вант улс | 1963 оны 3 сарын 16 |
| Е 12 | Австри | 1971 оны 5 сарын 11 |
| Е 13 | Люксембург | 1971 оны 12 сарын 12 |
| Е 14 | Швейцар | 1973 оны 8 сарын 28 |
| Е 16 | Норвег | 1975 оны 4 сарын 4 |
| Е 17 | Финлянд | 1976 оны 9 сарын 17 |
| Е 18 | Дани | 1976 оны 12 сарын 20 |
| Е 19 | Румын | 1977 оны 2 сарын 21 |
| Е 20 | Польш | 1979 года оны 3 сарын 13 |
| Е 21 | Португал | 1980 оны 3 сарын 28 |
| Е 22 | ОХУ | 1987 оны 2 сарын 17 |
| Е 23 | Грек | 1992 оны 12 сарын 5 |
| Е 24 | Ирланд[[4]](#footnote-4) | 1998 оны 3 сарын 24 |
| *ЕЭЗК-ийн тэмдэглэгээ* | *Хэлэлцэн тохиролцогч талууд* | *Нэгдсэн огноо* |
| Е 25 | Хорват[[5]](#footnote-5) | 1991 оны 10 сарын 8 |
| Е 26 | Словен[[6]](#footnote-6) | 1991 оны 6 сарын 25 |
| Е 27 | Словак[[7]](#footnote-7) | 1993 оны 1 сарын 1 |
| Е 29 | Эстони | 1995оны 1 сарын 1 |
| Е 31 | Босни ба Герцеговин[[8]](#footnote-8) | 1992 оны 3 сарын 6 |
| Е 32 | Латви | 1999 оны 1 сарын 18 |
| Е 34 | Болгар | 2000 оны 1 сарын 21 |
| Е 35 | Казахстан | 2011 оны 1 сарын 8 |
| Е 36 | Литов | 2002 оны 3 сарын 29 |
| Е 37 | Турк | 1996 оны 2 сарын 27 |
| Е 39 | Азербайджан | 2002 оны 6 сарын 14 |
| Е 40 | Хуучин БН ЮгославУлс | 1991 оны 11 сарын 17 |
|  | Македон[[9]](#footnote-9) |  |
| Е 42 | Европын холбоо[[10]](#footnote-10) | 1998 оны 3 сарын 24 |
| Е 43 | Япон | 1998 оны 11 сарын 24 |
| Е 45 | Австрал | 2000 оны 4 сарын 25 |
| Е 46 | Украин | 2000 оны 6 сарын 30 |
| Е 47 | Өмнөд Африк | 2001 оны 6 сарын 17 |
| Е 48 | Шинэ Зеланд | 2002 оны 1 сарын 26 |
| Е 49 | Кипр11 | 2004 оны 5 сарын 1 |
| Е 50 | Мальт[[11]](#footnote-11) | 2004 оны 5 сарын 1 |
| Е 51 | БН Солонгос улс | 2004 оны 12 сарын 31 |
| Е 52 | Малайз[[12]](#footnote-12) | 2006 оны 4 сарын 4 |
| Е 53 | Таиланд[[13]](#footnote-13) | 2006 оны 6 сарын 1 |
| Е 54 | Албани | 2011 оны 11 сарын 5 |
| Е 56 | Черногор[[14]](#footnote-14) | 2006 оны 11 сарын 3 |
| Е 58 | Тунис | 2008 оны 1 сарын 1 |

**НҮБ-ын 1958 оны хэлэлцээрийн хавсралт – Тээврийн хэрэгслийн**

**техникийн дүрмүүд**

|  |  |  |
| --- | --- | --- |
| НҮБ-ын Техникийн зохицуулалт № | Техникийн зохицуулалтын нэр | Хариуцах ажлын хэсэг |
| 0  [19.07.2018.] | Тээврийн хэрэгслийн (бүхэлд нь) олон улсын зөвшөөрлийн төрлийн талаарх нэгдсэн нөхцөлүүд | Бүх GR |
| 1 | Тээврийн хэрэгслийн “R2” болон, эсвэл “HS1” ангиллын улайсах лампаар тоноглогдсон холын болон/эсвэл ойрын (тэгш хэмтэй бус) тусгалтай их гэрэлд зөвшөөрөл олгоход тавигдах нэгдсэн шаардлага | GRE |
| 2 | Холын болон/эсвэл ойрын (тэгш хэмтэй бус) тусгалтай, улайсах ламп бүхий их гэрэлд зөвшөөрөл олгоход тавигдах нэгдсэн шаардлага | GRE |
| 3 | Механикжсан тээврийн хэрэгсэл, чиргүүлийн гэрэл ойлгуурт зөвшөөрөл олгоход тавигдах нэгдсэн шаардлага | GRE |
| 4 | Механикжсан тээврийн хэрэгсэл болон түүний чиргүүлд арын дугаарын гэрэлд зөвшөөрөл олгоход тавигдах нэгдсэн шаардлага | GRE |
| 5 | Механикжсан тээврийн хэрэгслийн холын болон/эсвэл ойрын, европ (тэгш хэмтэй бус) тусгалтай “SB” үл задрах их гэрэлд зөвшөөрөл олгоход тавигдах нэгдсэн шаардлага | GRE |
| 6 | Механикжсан тээврийн хэрэгсэл болон түүний чиргүүлийн эргэх чиг заах гэрэлд зөвшөөрөл олгоход тавигдах нэгдсэн шаардлага | GRE |
| 7 | Механикжсан тээврийн хэрэгсэл болон хөдөлгүүрээр тоноглогдсон тээврийн хэрэгслийн (мотоциклаас бусад) урд болон арын оврын гэрэл, тоормосны гэрэл болон онцгой аюултай цэгүүдийг мэдээлэх гэрэлд зөвшөөрөл олгоход тавигдах нэгдсэн шаардлага | GRE |
| 8 | Тээврийн хэрэгслийн галоген (H1, H2, H3, HB3, HB4, H7, H8, H9, HIR1, HIR2 ба/эсвэл H11) лампаар тоноглогдсон холын болон/эсвэл ойрын (тэгш хэмтэй бус) тусгалтай их гэрэлд зөвшөөрөл олгоход тавигдах нэгдсэн шаардлага | GRE |
| 9 | “L2, L4 болон L5“ ангиллын тээврийн хэрэгсэлд тэдгээрийн гаргах дуу чимээнээс нь хамааруулан зөвшөөрөл олгоход тавигдах нэгдсэн шаардлага | GRB |
| 10 | Тээврийн хэрэгсэлд түүний цахилгаан соронзон нийцлээс хамааруулан зөвшөөрөл олгоход тавигдах нэгдсэн шаардлага | GRE |
| 11 | Тээврийн хэрэгслийн хаалганы түгжээ, хаалганы хязгаарлах эд ангиудад зөвшөөрөл олгоход тавигдах нэгдсэн шаардлага | GRSP |
| 12 | Мөргөлдөх үед жолоочийг жолооны механизмын хамгаалах байдлаас хамааруулан тээврийн хэрэгсэлд зөвшөөрөл олгоход тавигдах нэгдсэн шаардлага | GRSP |
| 13 | M, N болон O категорийн тээврийн хэрэгсэлд түүний тоормосны үзүүлэлтээс хамааруулан зөвшөөрөл олгоход тавигдах нэгдсэн шаардлага | GRRF |
| 13-H | Суудлын автомашинд түүний тоормосны үзүүлэлтээс хамааруулан зөвшөөрөл олгоход тавигдах нэгдсэн шаардлага | GRRF |
| 14 | Тээврийн хэрэгсэлд түүний аюулгүйн бүсний бэхэлгээ, “ISOFIX” бэхэлгээний систем, “ISOFIX” дээд уяаны бэхэлгээ, “i” хэмжээтэй суудлын байрлал зэргээс хамааруулан зөвшөөрөл олгоход тавигдах нэгдсэн шаардлага | GRSP |
| [19.07.2018] | Тээврийн хэрэгсэлд суудлын бүсний бэхэлгээнээс хамааруулан зөвшөөрөл олгоход тавигдах нэгдсэн шаардлага | GRSP |
| 15 | Тээврийн хэрэгслийн түлшний зарцуулалтыг хэмжих арга – очлуурт хөдөлгүүрийн чадлыг хэмжих арга – хөдөлгүүрээс ялгарах хорт хийтэй холбоотой очлуурт болон дизель хөдөлгүүрээр тоноглогдсон тээврийн хэрэгсэлд зөвшөөрөл олгоход тавигдах нэгдсэн шаардлага | GRPE |
| 16 | I.Механикжсан тээврийн хэрэгсэлд түүнийг тоноглосон аюулгүйн бүс, хамгаалалтын систем, хүүхдийн хамгаалалтын систем болон ISOFIX хүүхдийн хамгаалалтын системээс хамааруулан зөвшөөрөл олгоход болон  II.Тээврийн хэрэгсэлд түүнийг тоноглосон аюулгүйн бүс, аюулгүй бүсний анхааруулга, хамгаалалтын систем, хүүхдийн хамгаалалтын систем болон ISOFIX хүүхдийн хамгаалалтын систем болон “i” хэмжээтэй хүүхдийн хамгаалалтын систем зэргээс хамааруулан зөвшөөрөл олгоход тус тус тавигдах нэгдсэн шаардлага | GRSP |
| 17 | Тээврийн хэрэгсэлд түүний суудал, суудлын бэхэлгээ болон дэр зэргээс хамааруулан зөвшөөрөл олгоход тавигдах нэгдсэн шаардлага | GRSP |
| 18 | Хөдөлгүүрээр тоноглогдсон тээврийн хэрэгсэлд түүнийг хууль бус хэрэглээнээс хамгаалагдсан байдлаас нь хамааруулан зөвшөөрөл олгоход тавигдах нэгдсэн шаардлага | GRSG |
| 19 | Механикжсан тээврийн хэрэгслийн манангийн гэрэлд зөвшөөрөл олгоход тавигдах нэгдсэн шаардлага | GRE |
| 20 | Хөдөлгүүрээр тоноглогдсон тээврийн хэрэгслийн улайсах, галоген (H4) лампаар тоноглогдсон холын болон/эсвэл ойрын (тэгш хэмтэй бус) тусгалтай их гэрэлд зөвшөөрөл олгоход тавигдах нэгдсэн шаардлага | GRE |
| 21 | Тээврийн хэрэгсэлд түүний дотоод тоноглолоос нь хамааруулан зөвшөөрөл олгоход тавигдах шаардлага | GRSP |
| 22 | Мотоцикл, мопедын жолооч болон зорчигчдын хамгаалах малгай, шилэн нүүрэвчинд зөвшөөрөл олгоход тавигдах шаардлага | GRSP |
| 23 | Механикжсан тээврийн хэрэгсэл болон түүний чиргүүлийн ухрах хөдөлгөөний гэрэл болон автомашины хөдөлгөөнийг дагаж шилждэг гэрэлд зөвшөөрөл олгоход тавигдах шаардлага | GRE |
| 24 | I.Дизель хөдөлгүүрт түүний том ширхлэгтэй хорт бодисын хэмжээнээс хамааруулан зөвшөөрөл олгоход тавигдах шаардлага,  II.Дизель хөдөлгүүр, зөвшөөрөгдсөн төрөл бүхий хөдөлгүүрээр тоноглогдсон тээврийн хэрэгсэлд хөдөлгүүрийг суурилуулсан байдлаас нь хамааруулан зөвшөөрөл олгоход тавигдах шаардлага,  III. Дизель хөдөлгүүрээр тоноглогдсон тээврийн хэрэгсэлд түүний хөдөлгүүрээс агаарт хаях тортогийн хэмжээнээс хамааруулан зөвшөөрөл олгоход тавигдах шаардлага болон  IV. Дизель хөдөлгүүрийн чадлыг хэмжихэд тус тус тавигдах нэгдсэн шаардлага. | GRPE |
| 25 | Суудлын дэрэнд зөвшөөрөл олгоход тавигдах нэгдсэн шаардлага | GRSP |
| 26 | Тээврийн хэрэгсэлд түүний гадна хэлбэрээс нь хамааруулан зөвшөөрөл олгоход тавигдах нэгдсэн шаардлага | GRSG |
| 27 | Ослын зогсоолын тэмдэгт зөвшөөрөл олгоход тавигдах нэгдсэн шаардлага | GRE |
| 28 | Дуут дохиотой анхааруулах хэрэгсэл болон хөдөлгүүрээр тоноглогдсон тээврийн хэрэгсэлд түүний дуут дохионы үзүүлэлтээс нь хамааруулан зөвшөөрөл олгоход тавигдах нэгдсэн шаардлага | GRB |
| 29 | Ачаа тэвэрлэхэд зориулагдсан тээврийн хэрэгсэлд түүний кабины хамгаалалтын байдлаас нь хамааруулан зөвшөөрөл олгоход тавигдах нэгдсэн шаардлага | GRSP |
| 30 | Хөдөлгүүрээр тоноглогдсон тээврийн хэрэгсэл болон түүний чиргүүлийн резин дугуйнд зөвшөөрөл олгоход тавигдах нэгдсэн шаардлага | GRRF |
| 31 | Механикжсан тээврийн хэрэгслийн холын болон/эсвэл ойрын, европ (тэгш хэмтэй бус) тусгалтай “НSB” галоген ламп бүхий үл задрах их гэрэлд зөвшөөрөл олгоход тавигдах нэгдсэн шаардлага | GRE |
| 32 | Тээврийн хэрэгсэлд түүний хийцийн элементүүд тээврийн хэрэгсэл араасаа мөргүүлэх үед үзүүлэх шинж чанараас хамааруулан зөвшөөрөл олгоход тавигдах нэгдсэн шаардлага | GRSP |
| 33 | Тээврийн хэрэгсэлд түүний хийцийн элементүүд тээврийн хэрэгсэл урдаасаа мөргүүлэх үед үзүүлэх шинж чанараас хамааруулан зөвшөөрөл олгоход тавигдах нэгдсэн шаардлага | GRSP |
| 34 | Тээврийн хэрэгсэлд түүний галын эрсдлээс хамгаалагдсан байдлаас нь хамааруулан зөвшөөрөл олгоход тавигдах нэгдсэн шаардлага | GRSG |
| 35 | Тээврийн хэрэгсэлд түүний дөрөөний байршилаас нь хамааруулан зөвшөөрөл олгоход тавигдах нэгдсэн шаардлага | GRSG |
| 36 | Их багтаамжтай зорчигч тээврийн хэрэгсэлд түүний хийцээс нь хамааруулан зөвшөөрөл олгоход тавигдах нэгдсэн шаардлага | GRSG |
| 37 | Механикжсан тээврийн хэрэгсэл болон түүний чиргүүлийн зөвшөөрөгдсөн гэрлийн сууринд сольж тавих боломжтой улайсах лампанд зөвшөөрөл олгоход тавигдах нэгдсэн шаардлага | GRE |
| 38 | Механикжсан тээврийн хэрэгсэл болон түүний чиргүүлийн арын манангийн гэрэлд зөвшөөрөл олгоход тавигдах нэгдсэн шаардлага | GRE |
| 39 | Тээврийн хэрэгсэлд түүний хурд хэмжүүр болон хэмжүүрийн суурилуулалтаас хамааруулан зөвшөөрөл олгоход тавигдах нэгдсэн шаардлага | GRSG |
| 40 | Албадан ноцоолттой (бензин, газ гэх мэт) хөдөлгүүрээр тоноглогдсон мотоциклд түүний хөдөлгүүрээс гарах хийн байдалтай хорт бодисын хэмжээнээс хамааруулан зөвшөөрөл олгоход тавигдах нэгдсэн шаардлага | GRPE |
| 41 | Мотоциклд түүний гаргах дуу чимээнээс нь хамааруулан зөвшөөрөл олгоход тавигдах шаардлага | GRPE |
| 42 | Тээврийн хэрэгсэлд түний урд болон арын хамгаалалтын хэрэгслээс (бампер) хамааруулан зөвшөөрөл олгоход тавигдах нэгдсэн шаардлага | GRB |
| 43 | Аюулгүй шилэн материал болон түүнийг тээврийн хэрэгсэлд суурилуулахад зөвшөөрөл олгоход тавигдах нэгдсэн шаардлага | GRSG |
| 44 | Механикжсан тээврийн хэрэгслийн хүүхэд хамгаалах хэрэгсэлд (хүүхдийн хамгаалалтын систем) зөвшөөрөл олгоход тавигдах нэгдсэн шаардлага | GRSG |
| 45 | Их гэрлийн шил цэвэрлэгч болон механикжсан тээврийн хэрэгсэлд түүний их гэрлийн шил цэвэрлэгчээс хамааруулан зөвшөөрөл олгоход тавигдах нэгдсэн шаардлага | GRSG |
| 46 | Шууд биш байдлаар харахад зориулагдсан хэрэгсэл болон хөдөлгүүрээр тоноглогдсон тээврийн хэрэгсэлд шууд биш байдлаар харахад зориулагдсан хэрэгсэл суурилуулахад зөвшөөрөл олгоход тавигдах нэгдсэн шаардлага | GRSG |
| 47 | Албадан ноцоолттой (бензин, хий гэх мэт) хөдөлгүүрээр тоноглогдсон мопедонд түүний хөдөлгүүрээс гарах хийн байдалтай хорт бодисын хэмжээнээс хамааруулан зөвшөөрөл олгоход тавигдах нэгдсэн шаардлага | GRPE |
| 48 | Тээврийн хэрэгсэлд гэрлээр анхааруулах болон гэрэлтүүлэх хэрэгсэл суурилуулахад зөвшөөрөл олгоход тавигдах нэгдсэн шаардлага | GRE |
| 49 | Тээврийн хэрэгслийн албадан ноцоодог болон өөрөө ноцдог хөдөлгүүрээс гарах ажилласан хий дэх хорт хаягдал (тортогжилт)-ыгхэмжихэд зөвшөөрөл олгоход тавигдах нэгдсэн шаардлага | GRPE |
| 50 | “L” ангиллын тээврийн хэрэгслийн урд болон арын оврын гэрэл, зогсоолын гэрэл, эргэх чиг заах гэрэл, арын дугаарын гэрэлд зөвшөөрөл олгоход тавигдах нэгдсэн шаардлага | GRE |
| 51 | Дөрөв болон түүнээс дээш тооны дугуйтай тээврийн хэрэгслийн хувьд гаргах дуу чимээнээс нь хамааруулан зөвшөөрөл олгоход тавигдах нэгдсэн шаардлага | GRB |
| 52 | “M2“ болон “M3“ ангиллын бага оврын тээврийн хэрэгсэлд тэдгээрийн хийцээс нь хамааруулан зөвшөөрөл олгоход тавигдах нэгдсэн шаардлага | GRSG |
| 53 | “L3” ангиллын тээврийн хэрэгсэлд түүний гэрэлтүүлэх болон гэрлээр анхааруулах хэрэгслээс хамааруулан зөвшөөрөл олгоход тавигдах нэгдсэн шаардлага | GRE |
| 54 | Ачаа тээврийн хэрэгсэл, түүний чиргүүлийн резин дугуйн зөвшөөрөл олгоход тавигдах нэгдсэн шаардлага | GRRF |
| 55 | Тээврийн хэрэгслийг чиргүүлийн механик холбоосонд зөвшөөрөл олгоход тавигдах нэгдсэн шаардлага | GRRF |
| 56 | Мопед болон түүнтэй ижил тээврийн хэрэгслийн их гэрэлд зөвшөөрөл олгоход тавигдах нэгдсэн шаардлага | GRE |
| 57 | Мотоцикл болон түүнтэй ижил тээврийн хэрэгслийн их гэрэлд зөвшөөрөл олгоход тавигдах нэгдсэн шаардлага | GRE |
| 58 | I.Арын хамгаалалтын тулгуурт “RUPD” зөвшөөрөл олгоход;  II.Тээврийн хэрэгсэлд түүний арын хамгаалалтын зөвшөөрөгдсөн тулгуурыг угсрах байдлаас нь хамааруулан зөвшөөрөл олгоход болон  III.Тээврийн хэрэгсэлд түүний арын хамгаалалтын тулгуураас нь хамааруулан зөвшөөрөл олгоход тавигдах нэгдсэн шаардлага | GRSG |
| 59 | Дуу намсгуурыг солиход зөвшөөрөл олгоход тавигдах нэгдсэн шаардлага | GRB |
| 60 | Хоёр дугуйтай мотоцикл болон мопедонд түүний жолооны удирдлага, хянах самбар зэргээс хамааруулан зөвшөөрөл олгоход тавигдах нэгдсэн шаардлага | GRSG |
| 61 | Тээврийн хэрэгслийн кабины арын гадна талын хамгаалалтаас хамааруулж ачаа тээврийн хэрэгсэлд зөвшөөрөл олгоход тавигдах нэгдсэн шаардлага | GRSG |
| 62 | Механикжсан тээврийн хэрэгсэлд түүний жолооны хүрдний хууль бус үйлдлээс хамгаалагдсан байдлаас нь хамааруулан зөвшөөрөл олгоход тавигдах нэгдсэн шаардлага | GRSG |
| 63 | L1 ангиллын тээврийн хэрэгсэлд түүний гаргах дуу чимээнээс нь хамааруулан зөвшөөрөл олгоход тавигдах нэгсэн шаардлага | GRSG |
| 64 | Тээврийн хэрэгсэлд түүний түр хугацаагаар ашиглах нөөц дугуйг ашиглах, резин дугуйн хий гарсан үед явах болон/эсвэл хий гарсан резин дугуйтай явах систем болон/эсвэл резин дугуйн хийн даралтыг хянах систем зэргээс хамааруулан зөвшөөрөл олгоход тавигдах нэгдсэн систем | GRRF |
| 65 | Механикжсан тээврийн хэрэгсэл болон түүний чиргүүлийн тусгайлан анхааруулах гэрэлд зөвшөөрөл олгоход тавигдах нэгдсэн шаардлага | GRE |
| 66 | Их багтаамжтай зорчигч тээврийн хэрэгсэлд түүний кузовны хийцийн бат бэхээс нь хамааруулан зөвшөөрөл олгоход тавигдах нэгдсэн шаардлага | GRSG |
| 67 | I. Шингэрүүлсэн хийн түлшээр ажилладаг “M” ба ”N” ангиллын тээврийн хэрэгсэлд ашиглах төхөөрөмжинд зөвшөөрөл олгоход болон  II. Шингэрүүлсэн хийн түлшээр ажилладаг “M” ба ”N” ангиллын тээврийн хэрэгсэлд ашиглах төхөөрөмжийг суурилуулахад зөвшөөрөл олгоход тус тус тавигдах нэгдсэн шаардлага | GRSG |
| 68 | Механикжсан тээврийн хэрэгсэлд (үүнд бүрэн цахилгаан тээврийн хэрэгсэл багтана) түүний хамгийн их хурдыг хэмжих байдлаас нь хамааруулан зөвшөөрөл олгоход тавигдах нэгдсэн шаардлага | GRPE |
| 69 | Удаан явахад зориулагдсан хийц бүхий тээврийн хэрэгсэл түүний чиргүүлийн ард байрлуулах таних тэмдэгт зөвшөөрөл олгоход тавигдах нэгдсэн шаардлага | GRE |
| 70 | Хүнд даацын болон урт тээврийн хэрэгслийн ард байрлуулах таних тэмдэгт зөвшөөрөл олгоход тавигдах нэгдсэн шаардлага | GRE |
| 71 | Хөдөө аж ахуйд ашиглах тракторт түүний жолоочид харагдах байдлаас нь хамааруулан зөвшөөрөл олгоход тавигдах нэгдсэн шаардлага | GRSG |
| 72 | Мотоциклын улайсах, галоген (HS1) лампаар тоноглогдсон холын болон/эсвэл ойрын (тэгш хэмтэй бус) тусгалтай их гэрэлд зөвшөөрөл олгоход тавигдах нэгдсэн шаардлага | GRE |
| 73 | I.Тээврийн хэрэгсэлд түүний хөндлөн чиглэлийн дагуух ачааллаас хамгаалах хэрэгслээс (LPD) хамааруулан зөвшөөрөл олгоход;  II.Хөндлөн чиглэлийн дагуух ачааллыг хамгаалах хэрэгсэлд (LPD) зөвшөөрөл олгоход болон  III.Тээврийн хэрэгсэлд түүний хөндлөн чиглэлийн дагуух ачааллаас хамгаалах зөвшөөрөгдсөн хэсэг II-т заасан хэрэгслийг суурилуулахад зөвшөөрөл олгоход тус тус тавигдах нэгдсэн шаардлага | GRSG |
| 74 | “L1” ангиллын тээврийн хэрэгсэлд түүний гэрэлтүүлэх болон гэрлээр анхааруулах хэрэгслээс хамааруулан зөвшөөрөл олгоход тавигдах нэгдсэн шаардлага | GRE |
| 75 | L ангиллын тээврийн хэрэгслийн резин дугуйнд зөвшөөрөл олгоход тавигдах нэгдсэн шаардлага | GRRF |
| 76 | Мопедны холын ойрын тусгалтай их гэрэлд зөвшөөрөл олгоход тавигдах нэгдсэн шаардлага | GRE |
| 77 | Механикжсан тээврийн хэрэгслийн зогсоолын гэрэлд зөвшөөрөл олгоход тавигдах нэгдсэн шаардлага | GRE |
| 78 | “L1, L2, L3, L4 болон L5“ ангиллын тээврийн хэрэгсэлд тэдгээрийн тоормосны үзүүлэлтээс нь хамааруулан зөвшөөрөл олгоход тавигдах нэгдсэн шаардлага | GRRF |
| 79 | Тээврийн хэрэгсэлд түүний жолооны үзүүлэлтээс хамааруулан зөвшөөрөл олгоход тавигдах нэгдсэн шаардлага | GRRF |
| 80 | Их багтаамжийн зорчигч тээврийн хэрэгслийн суудал, суудлын бэхэлгээнээс хамааруулан зөвшөөрөл олгоход тавигдах нэгдсэн шаардлага | GRSP |
| 81 | Хоёр дугуйтай (шаахайтай, эсвэл шаахайгүй) тээврийн хэрэгслийн ар талаа харах толинд түүнийг жолооны гаранд бэхэлсэн байдлаас нь хамааруулан зөвшөөрөл олгоход тавигдах нэгдсэн шаардлага | GRSG |
| 82 | Мопедны улайсах, галоген (HS2) лампаар тоноглогдсон их гэрэлд зөвшөөрөл олгоход тавигдах нэгдсэн шаардлага | GRE |
| 83 | Тээврийн хэрэгсэлд түүний хөдөлгүүрт ашиглах түлшинд тавигдах шаардлагад заасан бохирдуулагч бодисын хэмжээнээс хамааруулан зөвшөөрөл олгоход тавигдах нэгдсэн шаардлага | GRPE |
| 84 | Дотоод шаталтын хөдөлгүүрээр тоноглогдсон механикжсан тээврийн хэрэгслийн түлшний зарцуулалтын хэмжилтээс нь хамааруулан зөвшөөрөл олгоход тавигдах нэгдсэн шаардлага | GRPE |
| 85 | Дотоод шаталтын хөдөлгүүрээр тоноглогдсон “M” ба “N” ангиллын тээврийн хэрэгсэлд түүний хамгийн их чадал, эсвэл цахилгаан хөтлүүрээр тоноглогдсон “M” ба “N” ангиллын тээврийн хэрэгсэлд түүний 30 минутын хугацаанд гаргах хамгийн их чадлаас нь тус тус хамааруулан зөвшөөрөл олгоход тавигдах нэгдсэн шаардлага | GRPE |
| 86 | Хөдөө аж ахуйн, эсвэл модны аж ахуйн зориулалттай тракторт түүний гэрэлтүүлэх болон гэрлээр анхааруулах хэрэгслээс нь хамааруулан зөвшөөрөл олгоход тавигдах нэгдсэн шаардлага | GRE |
| 87 | Механикжсан тээврийн хэрэгслийн өдрийн цагаар хэрэглэдэг гэрэлд зөвшөөрөл олгоход тавигдах нэгдсэн шаардлага | GRE |
| 88 | Хоёр дугуйтай тээврийн хэрэгслийн гэрэл ойлгууртай резин дугуйд зөвшөөрөл олгоход тавигдах нэгдсэн шаардлага | GRE |
| 89 | I.Тээврийн хэрэгсэлд түүний хамгийн их хурдны хязгаарлагч, эсвэл түүний хурд хязгаарлагчийг тохируулдаг үйл ажиллагаанаас хамааруулан;  II.Тээврийн хэрэгсэлд түүний хурдыг хязгаарлах төхөөрөмж (SLD), эсвэл тохиргоо хийж болдог хурд хязгаарлах төхөөрөмж (ASLD)-ийг суурилуулахад;  III.Хурд хязгаарлах төхөөрөмж SLD)болон тохиргоо хийж болдог хурдхязгаарлах төхөөрөмж (ASLD)-д тус тус зөвшөөрөл олгоход тавигдах нэгдсэн шаардлага | GRRF |
| 90 | Механикжсан тээврийн хэрэгсэл болон түүний чиргүүлийн диск, барабан, барабант тоормосны механизмын накладка болон накладка зэргийг солиход зөвшөөрөл олгоход тавигдах нэгдсэн шаардлага | GRRF |
| 91 | Хөдөлгүүрээр тоноглогдсон тээврийн хэрэгсэл болон түүний чиргүүлийн хажуу талын мэдээлэх гэрэлд зөвшөөрөл олгоход тавигдах нэгдсэн шаардлага | GRE |
| 92 | Мотоцикл, мопед, гурван дугуйтай тээврийн хэрэгслийн ажилласан хийг гаргах системийн дуу намсгуурыг ижил төрлийн өөр намсгуураар солиход зөвшөөрөл олгоход тавигдах нэгдсэн шаардлага | GRB |
| 93 | I.Урд талын хамгаалах хэрэгсэлд (бампер) (FUPD) зөвшөөрөл олгоход;  II.Тээврийн хэрэгсэлд түүний урд талын хамгаалах хэрэгсэл (FUPD)-ийг суурилахад зөвшөөрөл олгоход болон  III.Тээврийн хэрэгсэлд түүний урд талын хамгаалах хэрэгсэл(FUPD)-ээс нь хамааруулан зөвшөөрөл олгоход тус тус тавигдах нэгдсэн шаардлага | GRSG |
| 94 | Тээврийн хэрэгсэлд түүний өмнөөс нь мөргөх үед хамгаалагдсан байдлаас хамааруулан зөвшөөрөл олгоход тавигдах нэгдсэн шаардлага | GRSP |
| 95 | Тээврийн хэрэгсэлд түүний хажуугаас нь мөргөх үед хамгаалах байдлаас хамааруулан зөвшөөрөл олгоход тавигдах нэгдсэн шаардлага | GRSP |
| 96 | Хөдөө аж ахуй болон модны аж ахуйн зориулалттай тээврийн хэрэгсэл, машин механизмд суурилуулсан өөрөө ноцдог (дизель) хөдөлгүүрт түүний ажилласан хий дэх хорт бодисын хэмжээнээс хамааруулан зөвшөөрөл олгоход тавигдах нэгдсэн шаардлага | GRPE |
| 97 | Тээврийн хэрэгслийн дохиоллын систем (VAS)-д болон тээврийн хэрэгсэлд түүний дохиоллын систем (AS)-ээс нь хамааруулан зөвшөөрөл олгоход тавигдах нэгдсэн шаардлага | GRSG |
| 98 | Хийгээр ажилладаг их гэрэлтэй хөдөлгүүрээр тоноглогдсон тээврийн хэрэгсэлд зөвшөөрөл олгоход тавигдах нэгдсэн шаардлага | GRE |
| 99 | Хийгээр ажилладаг зөвшөөрөгдсөн ламп бүхий их гэрэлтэй хөдөлгүүрээр тоноглогдсон механикжсан тээврийн хэрэгсэлд зөвшөөрөл олгоход тавигдах нэгдсэн шаардлага | GRE |
| 100 | Тээврийн хэрэгсэлд түүний цахилгаан хөдөлгүүрт тавигдах тусгай шаардлагаас нь хамааруулан зөвшөөрөл олгоход тавигдах нэгдсэн шаардлага | GRSP |
| 101 | Дотоод шаталтын хөдөлгүүртэй, эсвэл гибрид зорчигч тээврийн хэрэгсэлд түүний нүүрсхүчлийн хийн хэмжээ болон түлшний зарцуулалт, цахилгааны хязгаарыг хэмжих байдлаас нь хамааруулан зөвшөөрөл олгоход болон “M1“ ба “N1” ангиллын цахилгаан хөдөлгүүртэй тээврийн хэрэгсэлд түүний цахилгаан энерги зарцуулалт болон цахилгааны хязгаарыг хэмжих байдлаас нь хамааруулан зөвшөөрөл олгоход тус тус тавигдах нэгдсэн шаардлага | GRPE |
| 102 | I.Чиргүүлийн богино (уртаа тохируулдаг) гаранд (CCD) зөвшөөрөл олгоход болон  II.Тээврийн хэрэгсэлд түүний чиргүүлийн богино гарнаас нь (CCD) хамааруулан зөвшөөрөл олгоход тус тус тавигдах нэгдсэн шаардлага | GRRF |
| 103 | Механикжсан тээврийн хэрэгслийн хийцийн агаарын бохирдлыг хйнах хэрэгслийг солиход зөвшөөрөл олгоход тавигдах нэгдсэн шаардлага | GRPE |
| 104 | “M, N ба O” ангиллын тээврийн хэрэгслийн гэрэл ойлгууртай таних тэмдэгт зөвшөөрөл олгоход тавигдах нэгдсэн шаардлага | GRE |
| 105 | Аюултай ачааг зөөвөрлөхөд зориулагдсан тээврийн хэрэгсэлд түүний хийцийн онцлогоос нь хамааруулан зөвшөөрөл олгоход тавигдах нэгдсэн шаардлага | GRSG |
| 106 | Хөдөө аж ахуйн зориулаттай тээврийн хэрэгсэл болон түүний чиргүүлийн резин дугуйнд зөвшөөрөл олгоход тавигдах нэгдсэн шаардлага | GRRF |
| 107 | “M2“ ба “M3“ ангиллын тээврийн хэрэгсэлд тэдгээрийн ерөнхий хийцээс нь хамааран зөвшөөрөл олгоход тавигдах нэгдсэн шаардлага | GRSG |
| 108 | Хөдөлгүүрээр тоноглогдсон тээврийн хэрэгсэл болон түүний чиргүүлийн засвар хийсэн резин дугуйн үйлдвэрлэлд зөвшөөрөл олгоход тавигдах нэгдсэн шаардлага | GRRF |
| 109 | Ачаа тээврийн хэрэгсэл болон түүний чиргүүлийн засвар хийсэн резин дугуйн үйлдвэрлэлд зөвшөөрөл олгоход тавигдах нэгдсэн шаардлага | GRRF |
| 110 | I.Байгалийн шахсан хий (CNG)-ээр болон/эсвэл шингэрүүлсэн хийн түлш (LNG)-ээр явдаг тээврийн хэрэгслийн хөдөлгүүрийн тусгай тоноглолд зөвшөөрөл олгоход болон  II.Байгалийн шахсан хий (CNG)-ээр болон/эсвэл шингэрүүлсэн хийн түлш (LNG)-ээр явдаг тээврийн хэрэгсэлд түүний хөдөлгүүрийн зөвшөөрөгдсөн тусгай тоноглолыг суурилуулахаас нь хамааруулан зөвшөөрөл олгоход тус тус тавигдах нэгдсэн шаардлага | GRSG |
| 111 | “N” ба “O“ ангиллын автоцистернд тэдгээрийн хөндлөн тогтворжилтоос нь хамааруулан зөвшөөрөл олгоход тавигдах нэгдсэн шаардлага | GRRF |
| 112 | Хөдөлгүүрээр тоноглогдсон тээврийн хэрэгслийн улайсах ламп болон/эсвэл гэрлийн диод (LED) бүхий холын болон/эсвэл ойрын (тэгш хэмтэй бус) тусгалтай их гэрэлд зөвшөөрөл олгоход тавигдах нэгдсэн шаардлага | GRE |
| 113 | Хөдөлгүүрээр тоноглогдсон тээврийн хэрэгслийн хийгээр ажилладаг ламп болон/эсвэл гэрлийн диод (LED) бүхий холын болон/эсвэл ойрын (тэгш хэмтэй бус) тусгалтай их гэрэлд зөвшөөрөл олгоход тавигдах нэгдсэн шаардлага | GRE |
| 114 | I.Солих боломжтой хийн дэр бүхий системтэй хийн дэрний модулд зөвшөөрөл олгоход;  II. зөвшөөрөгдсөн төрөл бүхий хийн дэртэй солигддог жолооны хүрдэнд зөвшөөрөл олгоход болон  III.жолооны хүрдэнд байрлуулаагүй солигддог хийн дэрний системд зөвшөөрөл олгоход тус тус тавигдах нэгдсэн шаардлага | GRSP |
| 115 | I. Шингэрүүлсэн хийн түлш (LPG)-ээр явдаг хөдөлгүүрээр тоноглогдсон тээврийн хэрэгслийн хөдөлгүүрийн тусгай тоноглолд зөвшөөрөл олгоход болон  II. Байгалийн шахсан хий (CNG)-ээр явдаг хөдөлгүүрээр тоноглогдсон тээврийн хэрэгслийн хөдөлгүүрийн тусгай тоноглолд зөвшөөрөл олгоход тус тус тавигдах нэгдсэн шаардлага | GRPE |
| 116 | Хөдөлгүүрээр тоноглогдсон тээврийн хэрэгслийг хууль бус хэрэглээнээс хамгаалах хамгаалалтанд зөвшөөрөл олгоход тавигдах нэгдсэн шаардлага | GRSG |
| 117 | Резин дугуйнд түүний өнхрөх үеийн дуу чимээ болон/эсвэл нойтон гадаргуутай барьцалдах байдал болон/эсвэл өнхрөлтийн эсэргүүцлээс нь хамааруулан зөвшөөрөл олгоход тавигдах нэгдсэн шаардлага | GRB |
| 118 | Зарим ангиллын тээврийн хэрэгслийн хийцийн онцлогоос хамаарч ашигладаг халаалтын түлш болон тосолгооны материалын шатах байдалд тавигдах нэгдсэн техникийн үзүүлэлт | GRSG |
| 119 | Механикжсан тээврийн хэрэгслийн эргэх үед асах гэрэлд зөвшөөрөл олгохолд тавигдах нэгдсэн шаардлага | GRE |
| 120 | Хөдөө аж ахуй болон модны аж ахуйн зориулалттай тээврийн хэрэгсэл, машин механизмд суурилуулсан дотоод шаталтын хөдөлгүүрт түүний хамгийн их чадал, хамгийн их мушгих момент, түлшний хувийн зарцуулалтын хэмжилтээс хамааруулан зөвшөөрөл олгоход тавигдах нэгдсэн шаардлага | GRPE |
| 121 | Тээврийн хэрэгсэлд түүний гар удирдлага болон хянах самбарын байршил болон танигдах байдлаас нь хамааруулан зөвшөөрөл олгоход тавигдах нэгдсэн шаардлага | GRSG |
| 122 | “M, N ба O” категорийн тээврийн хэрэгсэлд түүний халаах системээс нь хамааруулан зөвшөөрөл олгоход тавигдах нэгдсэн техникийн үзүүлэлт | GRSG |
| 123 | Хөдөлгүүрээр тоноглогдсон тээврийн хэрэгслийн урд талын тусгалаа автоматаар тохируулдаг их гэрэлд зөвшөөрөл олгоход тавигдах нэгдсэн шаардлага | GRE |
| 124 | Зорчигч тээврийн хэрэгсэл болон түүний чиргүүлийн обуданд зөвшөөрөл олгоход тавигдах нэгдсэн шаардлага | GRRF |
| 125 | Хөдөлгүүрээр тоноглогдсон тээврийн хэрэгсэлд түүний жолоочийн урд талаа харах байдлаас нь хамааруулан зөвшөөрөл олгоход тавигдах нэгдсэн шаардлага | GRSG |
| 126 | Зорчигчийг тээш шилжих үед зорчигчийг хамгаалах тусгаарлах (тээврийн хэрэгслийн үндсэн биш) системд зөвшөөрөл олгоход тавигдах нэгдсэн шаардлага | GRSP |
| 127 | Хөдөлгүүрээр тоноглогдсон тээврийн хэрэгсэлд түүний явган зорчигчийн аюулгүй байдалд нөлөөлөх байдлаас нь хамааруулан зөвшөөрөл олгоход тавигдах нэгдсэн шаардлага | GRSP |
| 128 | Механикжсан тээврийн хэрэгсэл болон түүний чиргүүлийн гэрлийн зөвшөөрөгдсөн сууринд байрлуулах гэрлийн диод (LED)-д зөвшөөрөл олгоход тавигдах нэгдсэн шаардлага | GRE |
| 129 | Хөдөлгүүрээр тоноглогдсон тээврийн хэрэгслийн өөрийн хүүхдийн нэмэгдүүлсэн хамгаалалтын систем(ECRS)-д зөвшөөрөл олгоход тавигдах нэгдсэн шаардлага | GRSP |
| 130 | Хөдөлгүүрээр тоноглогдсон тээврийн хэрэгсэлд түүний эгнээнээс гарч байгааг анхааруулах систем(LDWS)-ээс хамааруулан зөвшөөрөл олгоход тавигдах нэгдсэн шаардлага | GRRF |
| 131 | Хөдөлгүүрээр тоноглогдсон тээврийн хэрэгсэлд түүний ослын үед ажиллах тоормосны сайжруулсан систем(AEBS)-ээс хамааруулан зөвшөөрөл олгоход тавигдах нэгдсэн шаардлага | GRRF |
| 132 | Хүнд даацын тээврийн хэрэгсэл, хөдөө аж ахуй болон модны аж ахуйн зориулалттай трактор болон машин механизмын өөрөө ноцдог (дизель) хөдөлгүүрийн ажилласан хийн хорт бодисыг бууруулах төхөөрөмжинд зөвшөөрөл олгоход тавигдах нэгдсэн шаардлага | GRPE |
| 133 | Хөдөлгүүрээр тоноглогдсон тээврийн хэрэгсэлд түүний дахин ашиглагдах, дахин боловсруулагдах, засварлагдах байдлаас нь хамааруулан зөвшөөрөл олгоход тавигдах нэгдсэн шаардлага | GRPE |
| 134 | Хөдөлгүүрээр тоноглогдсон тээврийн хэрэгсэл болон түүний эд ангиудад устөрөгчийн түлштэй тээврийн хэрэгслийн аюулгүй байдалтай холбоотой үзүүлэлтээс нь хамааруулан зөвшөөрөл олгоход тавигдах нэгдсэн шаардлага | GRSP |
| 135 | Тээврийн хэрэгсэлд түүний хажуугийн (шонг мөргөх үеийн) цохилтоос хамгаалагдсан байдлаас нь хамааруулан зөвшөөрөл олгоход тавигдах нэгдсэн шаардлага | GRSP |
| 136 | “L” ангиллын тээврийн хэрэгсэлд түүний цахилгаан хөтлүүрт тавигдах тусгай шаардлагаас нь хамааруулан зөвшөөрөл олгоход тавигдах нэгдсэн шаардлага | GRSP |
| 137 | Тээврийн хэрэгслийн урд хэсгээр мөргөлдөх үед суудлын автомашины хамгаалалтын системээс хамааруулан зөвшөөрөл олгоход тавигдах нэгдсэн шаардлага | GRSP |
| 138 | Дуу чимээ багатай авто замын тээврийн хэрэгслийн дуу намсгагчтай холбоотой зөвшөөрөл олгоход тавигдах нэгдсэн шаардлага | GRB |
| 139 | Суудлын автомашины тоормосны туслах систем (BAS)-тэй холбоотой зөвшөөрөл олгоход тавигдах нэгдсэн шаардлага | GRRF |
| 140 | Суудлын автомашины тогтворжилтын хяналтын электрон систем (ESC)-тэй холбоотой зөвшөөрөл олгоход тавигдах нэгдсэн шаардлага | GRRF |
| 141 | Тээврийн хэрэгслийн дугуйн даралтыг хянах систем (TPMS)-тэй холбоотой зөвшөөрөл олгоход тавигдах нэгдсэн шаардлага | GRRF |
| 142 | Хөдөлгүүрээр тоноглогдсон тээврийн хэрэгслийн резин дугуйг угсрахтай холбоотой зөвшөөрөл олгоход тавигдах нэгдсэн шаардлага | GRRF |
| 143 | Дизель хөдөлгүүртэй хүнд даацын тээврийн хэрэгсэлд суурилуулах/угсрах хосолсон хөдөлгүүр бүхий хүнд даацын тээврийн хэрэгслийн сайжруулсан систем (HDDF-ERS)-тэй холбоотой зөвшөөрөл олгоход тавигдах нэгдсэн шаардлага | GRPE |
| [144]  [19.07.2018] | Ia. Ослын үеийн яаралтай тусламжийн дуудлагын иж бүрдэл (AECC)-д;  Ib. M1ба N1 ангиллын тээврийн хэрэгсэлд суурилуулах/угсарч болох ослын үеийн яаралтай тусламжийн дуудлагын төхөөрөмжүүд(AECD) –д;  II. Ослын үеийн яаралтай тусламжийн дуудлагын зөвшөөрөгдсөн төхөөрөмж (AECD)-ээр тоноглогдсон тээврийн хэрэгслийн ослын үеийн яаралтай тусламжийн дуудлагын систем (AECS)-д;  III. Ослын үеийн яаралтай тусламжийн дуудлагын зөвшөөрөгдөөгүй төхөөрөмжүүд (AECD)-ээр тоноглогдсон тээврийн хэрэгслийн ослын үеийн яаралтай тусламжийн дуудлагын систем (AECS)-д тус тус зөвшөөрөл олгоход тавигдах нэгдсэн шаардлагууд | GRSG |
| [145]  [19.07.2018] | Тээврийн хэрэгслийн i-Size суудлын байрлал, ISOFIX хамгаалалт, бэхэлгээний системээс хамааруулан зөвшөөрөл олгоход тавигдах нэгдсэн шаардлага | GRSP |

1. 1990 оны10сарын3-нд Бүгд Найрамдах Ардчилсан Герман улс Холбооны Бүгд Найрамдах Герман улсад нэгдсэн. [↑](#footnote-ref-1)
2. Чехословакийн олон улсын Хэлэлцээрийг залгамжлан хадгалах тухай 1993 оны 12 сарын 14-нийөдрийн C.N.229.1993.TREATIES мэдэгдэл [↑](#footnote-ref-2)
3. Югославын олон улсын Хэлэлцээрийг залгамжлан хадгалах тухай 20013 оны 4 сарын 2-ныөдрийн C.N.276.2001.TREATIES-3 мэдэгдэл. [↑](#footnote-ref-3)
4. Европын холбооны Хэлэлцээрт нэгдэхтухай эрх 1998 оны 3 сарын 24-нд хүчин төгөлдөр болсон. [↑](#footnote-ref-4)
5. Югославын олон улсын Хэлэлцээрийг залгамжлан хадгалах тухай 1994 оны 5 сарын 31-ний өдрийн C.N.66.1994.TREATIES-10 мэдэгдэл. [↑](#footnote-ref-5)
6. Югославын олон улсын Хэлэлцээрийг залгамжлан хадгалах тухай 1993 оны 3 сарын 18-ны өдрийн C.N.439.1992.TREATIES-53 мэдэгдэл. [↑](#footnote-ref-6)
7. Чехословакийн олон улсын Хэлэлцээрийг залгамжлан хадгалах тухай 1994 оны 7 сарын 20-ныөдрийн C.N.184.1993.TREATIES мэдэгдэл. [↑](#footnote-ref-7)
8. Югославын олон улсын Хэлэлцээрийг залгамжлан хадгалах тухай 1994 оны 2 сарын 2-ны өдрийн C.N.35.1994.TREATIES мэдэгдэл. [↑](#footnote-ref-8)
9. Югославын олон улсын Хэлэлцээрийг залгамжлан хадгалах тухай 1998 оны 5 сарын 4-ний өдрийн C.N.142.1998.TREATIES-33 мэдэгдэл. [↑](#footnote-ref-9)
10. Түүний гишүүн орнуудад тэдгээрийг харгалзан ЕЭЗК гэсэн тэмдэглэгээтэйгээр ашиглах эрх олгоно. [↑](#footnote-ref-10)
11. Европын холбооны Хэлэлцээрт нэгдэх тухай эрх 2004 оны 5 сарын 1-нд хүчин төгөлдөр болсон. [↑](#footnote-ref-11)
12. Хэлэлцээрийн 10-р зүйл хамаарахгүй. [↑](#footnote-ref-12)
13. Хэлэлцээрийн аль ч дүрэм болон 10-р зүйл хамаарахгүй. [↑](#footnote-ref-13)
14. Югославын олон улсын Хэлэлцээрийг залгамжлан хадгалах тухай 2007 оны 3 сарын 1-ний өдрийн C.N.142.1998.TREATIES-33 мэдэгдэл. [↑](#footnote-ref-14)